b'\n_START_ARTICLE_\nJernej Damjan\n_START_SECTION_\nZa\xc4\x8detki\n_START_PARAGRAPH_\nNa mednarodnih tekmah za kontinentalni pokal je do\xc5\xbeivel krstni nastop 12. januarja 2002 v avstrijskem Bischofshofnu in zasedel 33. mesto. Naslednjega dne je na istem prizori\xc5\xa1\xc4\x8du prvi\xc4\x8d pri\xc5\xa1el do to\xc4\x8dk tega tekmovanja, ko je bil devetindvajseti. Nato je do konca sezone redno nabiral to\xc4\x8dke dokler ni na zadnji zimski tekmi prvi\xc4\x8d zmagal. To je bilo 14. marca 2002 v japonskem Zaoju.\n_START_SECTION_\nSvetovni pokal 2003-12\n_START_PARAGRAPH_\nV svetovnem pokalu je debitiral v sezoni 2002/03 v Planici. Prve to\xc4\x8dke v svetovnem pokalu je dobil sezono kasneje, 2003/04 v Libercu. Po zaslugi zelo uspe\xc5\xa1nih dose\xc5\xbekov v kontinentalnem pokalu je bil uvr\xc5\xa1\xc4\x8den v prvo ekipo reprezentance Slovenije._NEWLINE_V sezoni 2004/05 je bil najbolj\xc5\xa1i Slovenec v skupnem se\xc5\xa1tevku svetovnega pokala (15. mesto, 467 to\xc4\x8dk). Na svetovnem prvenstvu v Oberstdorfu je bil na mali skakalnici \xc5\xa1esti, potem, ko je po prvi seriji zasedal 3. mesto. Ogromno pa je pripomogel tudi k osvojitvi bronaste kolajne na ekipni preizku\xc5\xa1nji (skupaj z Rokom Benkovi\xc4\x8dem, Primo\xc5\xbeem Peterko in Juretom Bogatajem)._NEWLINE_Svoje prve stopni\xc4\x8dke v svetovnem pokalu je dosegel v sezoni 2006/07, ko je bil na tekmi v Willingenu tretji, uvrstitev pa je ponovil tudi na tekmi na letalnici v Planici._NEWLINE_Tudi v sezoni 2007/08 je osvojil kopico dobrih uvrstitev (\xc5\xa1tirikrat je osvojil 5. mesto), za vrhunec pa je osvojil 2. mesto na tekmi v Willingenu, kjer je po prvi seriji celo vodil. Sezono je kon\xc4\x8dal na petnajstem mestu, kot najbolj\xc5\xa1i Slovenec._NEWLINE_Na Svetovnem prvenstvu v smu\xc4\x8darskih poletih 2012 na letalnici Vikersundbakken je s slovensko reprezentanco osvojil bronasto kolajno na ekipni tekmi.\n_START_SECTION_\nPovratek v svetovni pokal, 2013-15\n_START_PARAGRAPH_\nSvojo prvo zmago v svetovnem pokalu smu\xc4\x8darskih skokov je dosegel v sezoni 2013-14 v Sapporu, ko je slavil pred Petrom Prevcem in Robertom Kranjcem, torej na trojni slovenski zmagi. _NEWLINE_Po dveh zelo dobrih sezonah je pri\xc5\xa1el rezultatski padec in v sezoni 2015-16 je nastopil vsega na dveh tekmah prireditve v Ni\xc5\xbenji Tagilu kjer pa se ni niti uvrstil na tekmo.\n_START_SECTION_\n2016-17\n_START_PARAGRAPH_\nPo enoletni odsotnosti ga je glavni reprezentan\xc4\x8dni trener Goran Janus uvrstil v ekipo, ki bo nastopila na Novoletni turneji. Pred odhodom na turnejo je 22. decembra na tekmi v Planici postal dr\xc5\xbeavni prvak in nakazal, da je zopet v dobri formi.\n_START_SECTION_\nOsebno\n_START_PARAGRAPH_\nJernej je od leta 2012 poro\xc4\x8den s Tayo. 8. julija 2014 se jima je rodila h\xc4\x8derka Niki.'